དེ་རྗེས་སྲི་ཞུའི་ལས་བྱེད་གསར་པ་རྣམས་ཀྱིས་རེ་རེ་བཞིན་རང་ཉིད་ཀྱི་མཚན་དང་།གནས་རིམ།དེ་བཞིན་སློབ་སྦྱོང་གི་རྒྱབ་ལྗོངས་བཅས་ངོ་སྤྲོད་གནང་གྲུབ་བསྟུན།འདེམས་ལྷན་དྲུང་ཆེ་འཇིགས་མེད་ཚེ་རིང་ལགས་ཀྱིས་ཐེངས་འདིའི་ཟབ་སྦྱོང་སྐབས་ན་ག་སངས་རྒྱས་བསྟན་དར་ལགས་ཀྱིས་བོད་ཀྱི་སྐད་ཡིག་དང་རིག་གཞུང་སྐོར་སློབ་ཁྲིད་དང་།བོད་ཀྱི་སྲིད་བྱུས་ཉམས་ཞིབ་ཁང་གི་འགན་འཛིན་ཟུར་པ་ཐུབ་བསྟན་བསམ་འཕེལ་ལགས་ཀྱིས་ཨིན་ཡིག་སློབ་ཁྲིད་པ་གནང་རྒྱུ་དང་།དེ་བཞིན་བོད་མིའི་སྒྲིག་འཛུགས་ཀྱི་འབྲེལ་ཆགས་དྲུང་ཆེ་རྣམ་པ་དང་འབྲེལ་ཡོད་ལས་བྱེད་རྣམས་ནས་ལས་ཁུངས་ཁག་གི་ངོ་སྤྲོད་གནང་རྒྱུ།བོད་མི་མང་སྤྱི་འཐུས་པདྨ་འབྱུང་གནས་ལགས་ཀྱིས་བཙན་བྱོལ་བོད་མིའི་བཅའ་ཁྲིམས་དང་སྒྲིག་གཞི་ཁག་གི་སློབ་ཁྲིད་གནང་རྒྱུ།བོད་ཀྱི་དཔེ་མཛོད་ཁང་གི་འགན་འཛིན་དགེ་བཤེས་ལྷག་རྡོར་ལགས་ཀྱིས་འཛིན་སྐྱོང་ནང་གི་བཟང་སྤྱོད་ཅེས་པའི་བརྗོད་གཞི་ཐོག་སློབ་ཁྲིད་དང་ཤེས་རིག་ལས་ཁུངས་ཀྱི་བརྡ་ཆད་ཚན་པའི་འགན་འཛིན་ཨོ་རྒྱན་བསྟན་འཛིན་ལགས་ཀྱིས་ཡིག་བསྐུར་རྣམ་གཞག་ཐོག་སློབ་ཁྲིད་གནང་རྒྱུ་སོགས་སློབ་ཁྲིད་གནང་རྒྱུའི་བརྗོད་གཞི་དང་སློབ་ཁྲིད་གནང་མཁན་ཁག་ངོ་སྤྲོད་དང་།ལྷག་པར་ཟབ་སྦྱོང་སྐབས་ཚོགས་བཅར་བ་རྣམས་ནས་དུས་རྒྱུན་བྱེད་སྒོ་དང་འབྲེལ་བའི་སྒྲིག་གཞི་ཁག་སོགས་ངོ་སྤྲོད་གནང་བ་སྦྲགས།ཟབ་སྦྱོང་བ་རྣམས་འཛིན་གྲྭར་དུས་ཐོག་ཏུ་ངེས་པར་བཅར་དགོས་པའི་ལམ་སྟོན་གནང་ཡོད།